stanford-oval/wikipedia huggingface dataset:
איוואן גלאמיאן
תלמידים נודעים

ג'ושוע בל
ג'ונתן קרני
קיונג-וה צ'ונג
מרים פריד
משה המר
אריק פרידמן
אני קוואפיאן
אידה קוואפיאן
חיימה לארדו
סרג'ו לוקה
יצחק פרלמן
רוברט קנטי
מיכאל רבין (כנר)
פנחס צוקרמן
חיים טאוב
פול זוקופסקי
יצירות שערך

באך, קונצ'רטו מס' 1, (לה מינור), ניו יורק: אינטרנשיונל מיוזיק קומפני, 1960
באך, קונצ'רטו מס' 2, (מי מז'ור), ניו יורק: אינטרנשיונל מיוזיק קומפני, 1960
באך, שש סונאטות ופרטיטות לכינור סולו, ניו יורק: אינטרנשיונל מיוזיק קומפני, 1971. (כולל העתק של המקור)
ברהמס, סונאטות, אופוס 78, 100, 108, ניו יורק: אינטרנשיונל מיוזיק קומפני
ברוך, פנטזיה סקוטית, אופוס 46, ניו יורק: אינטרנשיונל מיוזיק קומפני, 1975
קונוס, קונצ'רטו במי מינור, ניו יורק:אינטרנשיונל מיוזיק קומפני, 1976
דונט, עשרים ואבעה אטיודים וקפריצ'י, אופוס 35, ניו יורק: אינטרנשיונל מיוזיק קומפני, 1968
דונט, עשרים וארבעה תרגילים, אופוס 37, ניו יורק: אינטרנשיונל מיוזיק קומפני, 1967
דבוז'אק, קונצ'רטו בלה מינור, אופוס 53, ניו יורק: אינטרנשיונל מיוזיק קומפני, 1975
פיורילו, שלושים ושישה תרגילים או קפריצ'י, ניו יורק: אינטרנשיונל מיוזיק קומפני, 1964
גלאקסי מיוזיק קומפני, 1963 ו-1966
גאוויניה, עשרים וארבעה תרגילים, ניו יורק: אינטרנשיונל מיוזיק קומפני, 1963
קרויצר, ארבעים ושניים אטיודים, ניו יורק: אינטרנשיונל מיוזיק קומפני, 1963
מאזה, אטיודים ספציאל, אופוס 36 חלק 1, ניו יורק: אינטרנשיונל מיוזיק קומפני, 1964
מאזה, אטיודים בריליאנט, אופוס 36, חלק 2, ניו יורק: אינטרנשיונל מיוזיק קומפני, 1972
פגניני, עשרים וארבעה קפריצ'י, ניו יורק: אינטרנשיונל מיוזיק קומפני, 1973
רוד, עשרים וארבעה קפריצ'י, ניו יורק: אינטרנשיונל מיוזיק קומפני, 1962
סן-סאנס, קפריס, אופוס 52, מס' 6, ניו יורק אינטרנשיונל מיוזיק קומפני
זינדינג, סוויטה בלה מינור, אופוס 10, ניו יורק: אינטרנשיונל מיוזיק קומפני, 1970
צ'ייקובסקי, שלושה קטעים אופוס 42, ניו יורק: אינטרנשיונל מיוזיק קומפני, 1977
ויוואלדי, קונצ'רטו בלה מינור, ניו יורק: אינטרנשיונל מיוזיק קומפני, 1956
ויוואלדי, קונצ'רטו בסול מינור, אופוס 12, מס' 1, ניו יורק: אינטרנשיונל מיוזיק קומפני, 1973
ויוואלדי, קונצ'רטו לשני כינורות ברה מינור, אופוס 3, מס' 11, ניו יורק: אינטרנשיונל מיוזיק קומפני, 1964
ויוואלדי, קונצ'רטו לשני כינורות בלה מינור, פיצ'ולי-גלאמיאן, ניו יורק: אינטרנשיונל מיוזיק קומפני, 1956
וייטאן, קונצ'רטו מס' 5 בלה מינור, אופוס 37, ניו יורק: אינטרנשיונל מיוזיק קומפני, 1957
וייניאבסקי, קונצ'רטו מס' 2 ברה מינור, אופוס 22, ניו יורק: אינטרנשיונל מיוזיק קומפני, 1957
וייניאבסקי, אקול מודרן, אופוס 10, ניו יורק: אינטרנשיונל מיוזיק קומפני,1973
פרסומים

Galamian (with Neumann), Contemporary Violin Technique, Part I, Scale and Arpeggio Exercises; Part II, Double and Multiple Stops. New York
Galamian, Principles of Violin Playing and Teaching. Ann Arbor: Shar Products Company
שון ברטלט

ת'רסטון שון ברטלט (באנגלית: Thurston Shaun Bartlett; נולד ב-31 באוקטובר 1972 בקייפטאון) הוא כדורגלן עבר דרום אפריקאי ששיחק בעמדת החלוץ, וכיום עוזר מאמן בקבוצת קייזר צ'יפס מליגת העל הדרום אפריקאית.
ברטלט שיחק במהלך הקריירה בדרום אפריקה, ארצות הברית, שווייץ ואנגליה, וכן ערך 74 הופעות במדי נבחרת דרום אפריקה בהן כבש 28 שערים. ברטלט הוא סגן מלך השערים של הנבחרת בכל הזמנים, וייצג אותה בין היתר בזכייתה הראשונה בגביע אפריקה לאומות 1996 ובשני טורנירי מונדיאל.
קריירת משחק

ברטלט החל את קריירת הבוגרים בקבוצת קייפטאון ספרס מליגת העל הדרום האפריקאית בעונת 1992. בעונתו הראשונה בקבוצה החל להשתלב בהרכב הפותח ורשם 15 הופעות בהן כבש שלושה שערים. עד מהרה הפך ברטלט לשחקן הרכב פותח, ובעונת 1993 כבר כבש 16 שערים בשלושים הופעות במדי הקבוצה. לאחר שסיימה במקום העשירי בשתי עונות אלו, החלה הקבוצה להשתפר ולהשתלב במאבקי הצמרת. בעונת 1994 התקרבה קייפטאון לזכייה באליפות, לאחר שהפסידה פעמיים בלבד לאורך כל העונה, אך לבסוף סיימה עם נקודה בלבד מתחת לאורלנדו פירטס שזכתה על חשבונה בתואר.
עונה אחר כך, ב-1995, כבר הייתה קייפטאון בלתי עצירה. היא זכתה באליפות בפער חמש מהמקום השני, והשלימה גם זכייה בגביע לאחר ניצחון 0–3 בגמר על פרטוריה סיטי. באותה עונה קבע ברטלט את שיא הקריירה שלו לעונה אחת, 18 שערים ב-37 הופעות, ואף זכה לזימון בכורה לנבחרת דרום אפריקה.
לקראת עונת 1996 היה ברטלט מהמצטרפים הראשונים לקבוצת קולורדו ראפידס, לקראת עונת הבכורה של ה-MLS. ברטלט השתלב היטב בהרכב הקבוצה, אך היא סיימה במקום החמישי והאחרון בבית המערב ולא עלתה לפלייאוף. במהלך עונת 1997, לאחר שרשם עשר הופעות ושער בודד באותה עונה במדי קולורדו, עבר ברטלט למטרוסטארס. בעוד ברטלט סיים עם קבוצתו החדשה במקום האחרון בבית המזרח, המשיכה קולורדו עד לגמר גביע ה-MLS, שם נוצחה 1–2 על ידי די.סי. יונייטד.
בסיום אותה עונה, ומבלי שהצליח להטביע חותם בליגה האמריקאית, חזר ברטלט בהשאלה לקייפטאון, ולקראת עונת 1998/1999 עשה את מעברו הראשון לאירופה, כשחתם בפ.צ. ציריך. ברטלט השתלב במהרה בקבוצתו החדשה, ובעונת הבכורה שלו היה שותף למקום השלישי של הקבוצה בעונה הסדירה, עם מאזן נקודות זהה לסגנית גראסהופרס ציריך, היריבה העירונית. בפלייאוף האליפות סיימה הקבוצה במקום הרביעי בטבלה. עונה אחר כך שדרגה הקבוצה את מיקומה בסיום הפלייאוף כשסיימה במקום השלישי, כשברטלט מוביל את התקפת הקבוצה עם 17 שערי ליגה. באותה עונה פגשה ציריך את לוזאן בגמר הגביע השווייצרי. לאחר תשעים דקות עמדה התוצאה על שוויון 1-1, וחמש דקות לתוך ההארכה כבש ברטלט את שער היתרון של קבוצתו. לוזאן הצליחה להשוות, אך ציריך זכתה בתואר אחרי 0–3 בדו-קרב בעיטות עונשין.
ברטלט פתח את עונת 2000/2001 בציריך, אך במהלך חלון ההעברות בינואר 2001 עבר לפרמייר ליג כשחתם במדי צ'רלטון את'לטיק. ברטלט השתלב במהרה בקבוצה, ועד לסיום עונת הבכורה שלו כבש שבעה שערים ב-18 הופעות. אחד משעריו באותה עונה, ב-1 באפריל מול לסטר סיטי בבעיטת וולה ממרחק, נבחרה לשער העונה בפרמייר ליג על ידי ה-BBC. ברטלט שיחק בקבוצה במשך חמש וחצי עונות, יותר מבכל מועדון אחר בקריירה שלו, עד ששוחרר מהקבוצה בסיום עונת 2005/2006. הוא הספיק לערוך 123 הופעות ליגה במדי צ'רלטון, בהן כבש 24 שערים.
לקראת עונת 2006/2007 חזר ברטלט לדרום אפריקה, וחתם בקייזר צ'יפס. הוא שיחק בקבוצה במשך שתי עונות, אך על אף היותה קבוצה מובילה בדרום אפריקה, היא כשלה להתחרות על האליפות וסיימה במרכז הטבלה בשתי העונות. בסיום עונת 2007/2008 החליט ברטלט לפרוש ממשחק פעיל, אך בנובמבר 2008 שוכנע לחזור בו ולחתום בבלומפונטיין סלטיק. לאחר שמונה הופעות ליגה באותה עונה, בהן לא הצליח לכבוש, פרש סופית ממשחק בגיל 37.
קריירת משחק > נבחרת דרום אפריקה

ברטלט הוא מגדולי הכובשים ומהבולטים שבשחקני נבחרת דרום אפריקה בכל הזמנים. הוא ערך את הבכורה שלו ב-26 באפריל 1995, במשחק ידידות מול לסוטו. את שערו הראשון במדי הנבחרת כבש מול מצרים בחודש נובמבר של אותה שנה.
הטורניר המשמעותי הראשון של ברטלט היה גביע אפריקה לאומות 1996 אותו אירחה דרום אפריקה. בשלב הבתים היה ברטלט לשחקן מחליף, והוא עלה מהספסל בכל שלושת משחקיה של נבחרתו בשלב זה. גם בניצחון על אלג'יריה ברבע הגמר עלה ברטלט מהספסל. בחצי הגמר, לאחר ארבע הופעות כמחליף, פתח ברטלט בהרכב בניצחון 0–3 על גאנה, ואף כבש את שערה השני של נבחרתו בדקה הראשונה של המחצית השנייה. ברטלט נותר בהרכב גם למשחק הגמר, בו גברה דרום אפריקה 0–2 על תוניסיה וזכתה לראשונה בתולדותיה בתואר.
ברטלט זומן על ידי המאמן הצרפתי פיליפ טרוסייה לסגל הנבחרת לקראת מונדיאל 1998 בצרפת. דרום אפריקה פתחה את הטורניר בתבוסה 0–3 לצרפת, במשחק בו נכנס ברטלט דקה אחת לסיום. הוא פתח בהרכב במשחק השני בשלב הבתים, בו נפרדה נבחרתו בשוויון 1-1 מדנמרק, ולשיאו בטורניר הגיע במשחק האחרון מול ערב הסעודית. ברטלט כבש את השער הראשון במשחק בדקה ה-18, בבעיטה חזקה מתוך הרחבה. לאחר שערב הסעודית הפכה את התוצאה עם שני פנדלים מדויקים, זכתה גם דרום אפריקה לפנדל, שלוש דקות בתוך תוספת הזמן, ממהלך שהתחיל בבעיטה של ברטלט מחוץ לרחבה. ברטלט עצמו ניגש לבעוט והשווה בבעיטה חזקה לחיבורים, השלים צמד אישי וקבע את תוצאת הסיום, 2-2. דרום אפריקה סיימה במקום השלישי ולא המשיכה לשמינית הגמר.
בגביע אפריקה לאומות 2000, תחת המאמן טרוט מולוטו, רשם ברטלט את הטורניר האישי המוצלח ביותר בקריירה שלו. הוא פתח את הטורניר עם צמד לרשתה של גאבון בניצחון 1–3, כבש את השער היחיד בניצחון 0–1 על הרפובליקה הדמוקרטית של קונגו, והשלים לפחות שער אחד בכל משחק בשלב הבתים, כשהעלה את נבחרתו ליתרון בדרך לשוויון 1-1 מול אלג'יריה. לאחר שדרום אפריקה הודחה בחצי הגמר, העלה ברטלט את נבחרתו ליתרון ראשון במשחק על המקום השלישי מול תוניסיה. המשחק הסתיים בשוויון 2-2, ועל אף שהחמיץ בדו-קרב בעיטות עונשין, סיימה דרום אפריקה את הטורניר במקום השלישי לאחר ניצחון 3–4 בסיום. ברטלט סיים כמלך השערים של הטורניר עם חמישה כיבושים.
הטורניר הבינלאומי האחרון של ברטלט היה גביע אפריקה לאומות 2002. הוא רשם בטורניר שתי הופעות בלבד, אחת מהן כמחליף. הוא סיים את הקריירה הבינלאומית ב-2005, עם 74 הופעות ו-28 שערים במדי הנבחרת. בזמן פרישתו הוביל ברטלט את טבלת ההופעות ואת טבלת הכיבושים במדי הנבחרת, אך בהמשך נעקף בטבלת ההופעות, בה הוא עדיין מדורג בין העשירייה המובילה, ובטבלת השערים, שם הוא שני רק לבני מקארתי.
קריירת אימון

ב-2012, כשלוש שנים לאחר פרישתו ממשחק, התמנה ברטלט לתפקיד עוזר מאמן למונטוויל גולדן ארווס. הוא שימש בתפקיד עוזר המאמן במשך קרוב לשנתיים, תחת שלושה מאמנים שונים. ב-10 בפברואר 2014, עם פיטוריו של מארק האריסון האנגלי, קיבל ברטלט את תפקיד המאמן הזמני, ולא הצליח להשאיר את הקבוצה בליגה הבכירה. בסיום העונה הוא התמנה למאמן הקבוע של הקבוצה, והוביל אותה למקום הראשון בליגת המשנה ולחזרה מהירה לליגה הבכירה.
עם סיום העונה, היה ברטלט לעוזר המאמן בנבחרת דרום אפריקה עד גיל 23. לאחר כחצי שנה בלבד בתפקיד, בינואר 2016, התמנה לתפקיד המאמן של אוניברסיטת פרטוריה מהליגה הבכירה, במטרה להצילה מירידה לליגת המשנה.
תארים

אליפות דרום אפריקה: 1995
הגביע השווייצרי: 1999/2000
גביע אפריקה לאומות: 1996
סטטיסטיקות > נבחרת לאומית

| נבחרת דרום אפריקה> שנה | נבחרת דרום אפריקה> הופעות | נבחרת דרום אפריקה> שערים |
| --- | --- | --- |
| 1995 | 5 | 3 |
| 1996 | 13 | 3 |
| 1997 | 6 | 1 |
| 1998 | 7 | 4 |
| 1999 | 5 | 1 |
| 2000 | 14 | 8 |
| 2001 | 7 | 3 |
| 2002 | 5 | 1 |
| 2003 | 2 | 1 |
| 2004 | 5 | 2 |
| 2005 | 5 | 1 |
| סה"כ | 74 | 28 |
הצייד ממאדים

| --- | --- |

הצייד ממאדים, כפי שהופיע על עטיפת החוברת Martian Manhunter Vol.5 #12 מאפריל 2020, אמנות מאת ג'ושוע מידלטון.
 סוג:  גיבור-על
 הוצאה לאור:  DC קומיקס
 הופעה ראשונה:  תור הזהב של הקומיקס: Detective Comics #225 (נובמבר 1955) לאחר המשבר בעולמות האינסופיים: Justice League of America #255 (אוקטובר 1986) לאחר פלאשפוינט: Stormwatch Vol.3 #1 (נובמבר 2011)
 יוצרים:  ג'וזף שאמשון ג'ו סרטה
 גילום הדמות:  דייוויד היירווד, "סופרגירל" הארי לניקס, "ליגת הצדק: גרסת סניידר"
 מידע
 שם אמיתי:  ז'ון ז'ונס
 כינויים:  ג'ון ג'ונס, בלודווינד, רפא הארד, פרנוס, מרקו אקסבייר, גברת קלינגמן, ויליאם דיאר, בטי נרינג, ג'ון ג'ונסטון, ג'ואן ג'ונס, בריינווייב, בלוקבסטר, מר ביסקוויטים
 סטטוס:  פעיל
 מקום לידה:  מאדים 
 גזע:  חייזר ממאדים
 מין:  זכר
 מקצוע:  גיבור על ובלש
 נטייה:  טוב
 כוחות:  מהירות וסיבולת על, יכולות החלמה, ריפוי עצמי ואריכות ימים, שינוי צורה, בלתי נראות, מעוף בעזרת טלפתיה, תימרון מולקולרי, טלקינזיס
 חבר בקבוצה:  משמר הסערה
 חבר לשעבר בקבוצה:  ליגת הצדק אאוטסיידרס חיל הפקחים השחורים חיל הפקחים הלבנים משמר הסערה דארקסטארס
 דמויות קשורות
 משפחה:  ז'ארל ז'ונס (אב קדמון, מת) מ'ירן ושא'שין ז'ונס (הורים, מתים) מא'אלפא'אק (אח) מ'יריה (אישה, מתה) ק'הים (בת, מתה) ד'אל (חותן, מת) מגאן מורס/גברת מאדים (אחיינית)
 אויבים:  Ma'alefa'ak, Human Flame, Despero, Vulture 
 
הצייד ממאדים (באנגלית: Martian Manhunter) הוא דמות בדיונית של גיבור-על המופיעה בחוברות הקומיקס של חברת DC קומיקס. הדמות נוצרה על ידי הכותב ג'וזף שאמשון והמאייר ג'ו סרטה והופיעה לראשונה בתור הזהב של הקומיקס בחוברת Detective Comics #225 מנובמבר 1955. בשנת 1998 הדמות זכתה לסדרה משלה בכתיבתו של ג'ון אוסטרנדר ובאיורו של טום מנדרייק.
הצייד ממאדים הוא כינויו של ז'ון ז'ונס, חייזר יליד מאדים שהגיע לכדור הארץ בטעות וניחן בכוחות מיוחדים המקנים לו יכולות של גיבור-על. הוא נוהג להופיע כדמוי אדם ירוק עטוי גלימה, ומסווה את עצמו בדמות בלש בשם ג'ון ג'ונס בעזרת יכולת שינוי הצורה בה ניחן. ז'ונס הוא חבר בליגת הצדק.
דמותו של הצייד ממאדים מדורגת במקום ה-43 ברשימת גיבורי-העל הגדולים, לפי אתר IGN. את דמותו של ז'ון ז'ונס ב"ליגת הצדק: סדרת האנימציה" והמשכה "ליגת הצדק ללא גבולות" דיבב השחקן קארל למבלי, בעוד את גרסת הלייב אקשן של הדמות בסדרת "סופרגירל" השחקן דייוויד היירווד, שמתחזה בתחילה לראש סוכנות ה-DEO האנק הנשו. בסרט היקום הקולנועי של DC "ליגת הצדק: גרסת סניידר" מוצגת דמותו של קלווין סוונוויק, בגילומו של השחקן הארי לניקס, שנחשף בתור הצייד ממאדים.
ביוגרפיה בדיונית

לפי הגרסה המקורית ז'ונס שוגר בטלפורטציה לכדור הארץ על ידי המדען ד"ר ארדל. ההלם הנגרם לד"ר ארדל מהמפגש ביניהם מביא למותו, בכך מותיר את ז'ונס ללא דרך חזרה לעולם ביתו. ז'ונס מחליט להילחם בפשע עד אשר תמצא טכנולוגיה בכוכב מאדים אשר תבטיח את חילוצו. למטרה זו הוא מאמץ את זהות בלש משטרה בשם ג'ון ג'ונס ומשתכן באפקס סיטי (מאוחר יותר שיקגו). בסופו של דבר הוא חשף לעולם את קיומו, החל לתפקד בגלוי כגיבור-על והצטרף לליגת הצדק. לעיתים הוא תפקד כמחליפו של סופרמן (כשם שהחץ הירוק היה מחליפו של באטמן) כיוון ש-DC קומיקס חששו להשתמש יותר מדי בדמויות הדגל של החברה בסיפורי הכותר ולהביא אותן למצב של חשיפת יתר. במהרה הוא נוטש את מסווה הבלש על מנת להילחם בממצא ארכאולוגי רב עוצמה הדורש את מלוא תשומת לבו, ומביים את מותו של הבלש ג'ון ג'ונס. הוא מאמץ את דמותו של מרקו אקסבייר על מנת להסתנן לשורות קרטל פשע.
כאשר סופרמן ובאטמן נהפכו לחברים מן המניין של ליגת הצדק, הופעותיו של ז'ון ז'ונס בליגה התמעטו. הופעתו האחרונה בחוברות ליגת הצדק הייתה במרץ 1968, עת נמצא על ידי בני גזעו וחזר איתם כדי להנהיג את "מאדים החדש". אולם, למשך 15 השנים הבאות, דמותו של ז'ונס שבה והופיעה בכותרי החברה. בשנת 1972, סופרמן שוגר למאדים החדש; בשנת 1975 חזר ז'ונס בחללית לכדור הארץ לתקופה קצרה; ומפגש נוסף בין ז'ונס לבין סופרמן ובאטמן הוביל לכך ששלושתם נלחמו יחדיו במאדים החדש. ז'ונס הוא ממייסדי ליגת הצדק והיה חבר מפתח ברוב גלגוליה השונים למעט אחד, בין סוף שנות ה-60 לשנות ה-70 בגרסה של הכותב בראד מלטאזר, תקופה שבה נדד ז'ונס בחיפוש אחר כוכבים תאומים לכוכב הבית שלו.
הצייד ממאדים שב להופיע ביקום DC באופן קבוע בשנת 1984. הוא החיה את דמות הבלש ג'ון ג'ונס, הפעם כבלש פרטי, אך נאלץ להסביר את היעלמותו למשך 20 שנה. מיני-סדרה משנת 1988 שינתה כמה אספקטים בסיפור מקורה של הדמות. התגלה כי ד"ר ארדל לא מת, וכי צורתו האנושית של ז'ון ז'ונס נגרמה הודות לטראומה פיזיולוגית. עוד סופר כי ז'ונס לא עבר במרחבי החלל אלא גם במרחבי הזמן, וכי בני גזעו ומשפחתו מתו מזה אלפי שנים.
לז'ונס אח מופרע בנפשו בשם מא'אלפא'אק שבעבר השתמש ביכולת שינוי הצורה כדי להתחזות אליו בניסיון לשכנע את חברי ליגת הצדק שז'ון הוא פסיכופת. ז'ונס מצליח לטהר את שמו. בגרסאות מאוחרות נוספו פרטים לסיפור מוצאו כגון הגילוי כי בזמן שז'ונס נלקח ממאדים היה נטול חיים כתוצאה ממגפה שהפיץ אחיו במתכוון.
בסדרה משלו משנת 1998, נחשפים גילויים חדשים אודות עברו מכוכב מאדים ומכדור הארץ ובכללם גם נחשפת זהותו של האדם ג'ון ג'ונס האמיתי, נסיבות מותו והנסיבות שבהם השתלט ז'ון ז'ונס על זהותו.
בסדרת החוברות JLA הופיע סיפור פרי עטו של ג'ו קלי בו מנסה ז'ונס לכבוש את הפחד מפני אש האוחז בו בעזרת הנבלה סקורצ' המתמחה בשימוש באש, שרצתה בתמורה את עזרתו הטלפתית של ז'ונס. הסיפור חושף שלפני 20,000 שנה גזע מסוכן המכונה "השורפים" גבה שרפות רבות על מנת להתרבות בצורה א-מינית. כדי למנוע מהם לזרוע הרס ביקום, שומרי היקום פיצלו את הגזע לשני גזעים – ירוק ולבן, שינו את מערכת הרבייה שלהם וזרעו בהם פחד מאש.
במהלך אירועי המשבר האחרון, ז'ון ז'ונס נהרג. הוא הוחזר לחיים בחוברת מספר 8 של המיני-סדרה "הלילה האפל ביותר".
כוחות ויכולות

כוחותיו של ז'ונס כוללים במקור את היכולת להפוך לבלתי נראה ולשנות את צורתו, נוסף על כוחות טלפתיה. במשך השנים נוספו לו כוחות תעופה, ראיית רנטגן וחום שמקורם מכוכב מאדים, כוח על, מהירות על וסיבולת על. הוא מאוד רגיש לאש, אשר בקרבתה הוא נחלש ומאבד את כוחותיו. השפעה זו היא לפעמים פיזית ולפעמים פסיכולוגית (תלוי בסיפור).
אזכור במדיות אחרות > סדרות טלוויזיה

הופעת הלייב אקשן הראשונה של ז'ון ז'ונס/הצייד ממאדים הייתה בפיילוט טלוויזיוני של ליגת הצדק שנעשה בשנת 1997, בגילומו של השחקן דייוויד אוגדן סטירס. בגרסה זו של הדמות, היה לה קשה לשנות את צורתה, והוא היה יכול להתחזות לאחרים לפרק זמן קצר ביותר. לא היה קיים אזכור לגבי כוחות אחרים. הוא גם משנה את צורתו לחזאי מזג אוויר בגילומו של מיגל פרר. בהמשך, פרר דובב את דמותו של ז'ונס בסרט האנימציה "ליגת הצדק: הגבול החדש".
בסדרת הטלוויזיה "סמולוויל", השחקן פיל מוריס מגלם את דמותו של ז'ון ז'ונס - חבר וותיק של ג'ור-אל אשר הגיע לכדור הארץ כדי להשגיח מקרוב על קאל-אל ולעזור לו בשעת הצורך. בתחילת העונה השמינית של הסדרה, ז'ון ז'ונס מקריב את כוחותיו כדי להציל את חייו של קאל-אל הפצוע האנושות בכך שהוא לוקח אותו לקרבת השמש כדי שכוחותיו ישובו אליו. אחרי שהצטרף למשטרת מטרופוליס תחת הזהות הבדויה של הבלש ג'ון ג'ונס, כוחותיו חזרו אליו באמצעה של העונה התשיעית בידי דוקטור פיית. פיית בוחר לפתוח פורטל אשר יחזיר את ז'ון ז'ונס לעולם ביתו מספיק זמן כדי שחשיפתו לאטמוספירה של מאדים תשיב לו את יכולותיו.
דמותו של ז'ון ז'ונס מופיעה בסדרות השונות של יקום החץ בגילומו של דייוויד היירווד.
בסדרת הטלוויזיה "סופרגירל", הדמות מופיעה תחילה תחת הזהות הסודית של האנק הנשו. מתברר בהמשך כי הוא נטל את זהותו של הנשו אחרי שזה מת בניסיון להרוג אותו. כמו כן, מסתבר שהוא חי בכדור הארץ למשך 50 שנה, והוא נאלץ לחשוף את זהותו הסודית אך בוחר לשמור על זהותו של הנשו כסוכן הבכיר של המחלקה למבצעים חוצניים משום שהוא מרגיש נוח יותר לשהות במחיצתם של בני אדם ובזהותו האנושית.
הצייד ממאדים מופיע בסדרת הטלוויזיה "הפלאש" בפרק העונה השלישית "דואט" - פרק קרוסאובר עם סדרת הטלוויזיה "סופרגירל", שבו הוא עוזר למון-אל ולסיסקו ראמון ללכוד את החלילן.
הצייד ממאדים מופיע בפרק הקרוסאובר "המשבר בעולמות האינסופיים", לפיו היקום המקורי של סופרגירל (ארץ-38) מושמד בידי אנטי מוניטור. הוא עובר יחד עם שאר השורדים לארץ-1, ואחר כך לנקודת ההיעלמות כשכדור הארץ נעלם בידי אנטי-חומר. הוא משתמש במעמדו כמופת הכבוד ונלחם נגד האנטי-מוניטור. אחרי שכדור הארץ מאותחל מחדש, הוא מגלה שארץ-38, ארץ-1 ויקום הברק השחור התמזגו מחדש והוא אחד משבעת החברים היחידים אשר זוכרים את התרחשותו של המשבר. הדבר גורם לו לחפש אחר בני בריתם של המופתים ולהחזיר להם את זיכרונותיהם. הוא גם מוצא את נאש וולס, גרסת יקום החץ למנודה, ומשיב את זיכרונותיו כדי שלא ישכח שהוא זה ששחרר מלכתחילה את האנטי-מוניטור. לבסוף, האנטי-מוניטור שורד והצייד ממאדים משתתף בקרב הסופי, שמוביל לכך שהאנטי-מוניטור נלכד לנצח במצב מכווץ. למרות פציעותיו מהקרב, ז'ון ז'ונס מצטרף לצוות אותו מקים בארי אלן לזכרו של אוליבר קווין.
אזכור במדיות אחרות > סרטי קולנוע

דמותו של הצייד ממאדים מופיעה בסרט היקום הקולנועי של DC "ליגת הצדק: גרסת סניידר" כאשר הוא מתחזה לגנרל קלווין סוונוויק, בגילומו של הארי לניקס.
הערות שוליים

↑  Top 100 Comic Book Heroes: #43 - Martian Manhunter
| --- | --- |
בקרת זהויות :  LCCN: n2023066486   WorldCat (עם LCCN): n2023-066486
מרצלו ברוזוביץ'

מרצלו ברוזוביץ' (בקרואטית: Marcelo Brozović; נולד ב-16 בנובמבר 1992) הוא כדורגלן קרואטי בעמדת הקשר המשחק בא-נאסר מהליגת העל הסעודית ובנבחרת קרואטיה.
קריירת מועדונים

ברוזוביץ' התחיל את הקריירה שלו בקבוצת הנוער של הרוואטסקי דרגווליאץ. ב-24 ביולי 2010 ברוזוביץ' ערך את הופעת הבכורה שלו בקבוצה הבוגרת בהפסד 1–2 לדינמו זאגרב. ב-18 במרץ 2011 ברוזוביץ' הבקיע את שער הבכורה שלו בקבוצה במשחק הליגה נגד קרלובץ.
ביולי 2011 ברוזוביץ' חתם בלוקומוטיבה זאגרב, לאחר ירידתה של הרוואטסקי לליגה השנייה.
באוגוסט 2012 ברוזוביץ' חתם בדינמו זאגרב, במקומו של מילאן באדלי שחתם בהמבורג. ב-14 בספטמבר, ברוזוביץ' ערך את הופעת הבכורה שלו בקבוצה במשחק הליגה נגד אוסייק. ארבעה ימים לאחר מכן, ברוזוביץ' ערך את הופעת הבכורה שלו בליגת האלופות בהפסד 0–2 לפורטו. ב-14 באפריל 2013 ברוזוביץ' הבקיע את שער הבכורה שלו בקבוצה בניצחון 0–2 נגד אינטר זאפרשיץ'.
ב-24 בינואר 2015 ברוזוביץ' הושאל לאינטר מילאנו מהסרייה א' לעונה וחצי, עם אופציה לרכישה בתום התקופה. ב-1 בפברואר 2015 ברווזביץ' ערך את הופעת הבכורה שלו באינטר בניצחון 1–3 נגד סאסואולו, ובכך הפך לכדורגלן ה-900 שרושם דקות משחק במדי אינטר. ב-31 במאי, ברוזוביץ' הבקיע את שער הבכורה שלו בקבוצה בניצחון 3–4 נגד אמפולי.
בקיץ 2016, אינטר רכשה את ברוזוביץ' תמורת 5 מיליון אירו. במהלך המשחק במסגרת הליגה האירופית נגד הפועל באר שבע, ברוזוביץ' שהיה אמור להיות מוחלף, סירב לרדת מהמגרש. כתגובה למקרה, מאמן אינטר פרנק דה בור, החליט להשהות את ברוזוביץ' לחודש. ב-20 באוקטובר, הורחק במשחק נגד סאות'המפטון. ב-7 בדצמבר 2016 ברוזוביץ' האריך את חוזהו באינטר עד 2021. ארבעה ימים לאחר מכן, הבקיע צמד בניצחון 0–2 נגד גנואה.
ב-23 במרץ 2022 האריך ברוזוביץ' את חוזהו בארבע שנים עד שנת 2026.
ב-3 ביוני 2023 חתם ברוזוביץ' באל נאסר תמורת 18 מיליון אירו.
קריירה בינלאומית

ברוזוביץ' שיחק בצעירותו בכל הנבחרות הצעירות של קרואטיה.
ב-31 במאי 2014 ברוזוביץ' נכלל בסגל הסופי של נבחרת הבוגרת לקראת מונדיאל 2014. ב-7 ביוני ברוזוביץ' ערך את הופעת הבכורה שלו בנבחרת הבוגרת בניצחון 0–1 נגד אוסטרליה. לאחר המונדיאל, ברוזוביץ' הפך לשחקן הרכב פותח בנבחרת לצידם של לוקה מודריץ' ואיוואן רקיטיץ'. ב-13 באוקטובר 2014 ברווזביץ' הבקיע את שער הבכורה שלו בנבחרת בניצחון 0–4 נגד אזרבייג'ן במסגרת מוקדמות יורו 2016.
ברוזוביץ' נכלל בסגל הנבחרת לקראת יורו 2016 ומונדיאל 2018.
נכלל בסגל נבחרת קרואטיה לטורניר מונדיאל 2022.
נכלל בסגל נבחרת קרואטיה לטורניר יורו 2024.
תארים

ליגת העל הקרואטית: 2012/2013, 2013/2014
הסופר קאפ הקרואטי: 2013
תארים > אינטר

אליפות איטליה: 2020/2021
הסופר קאפ האיטלקי: 2021
גביע האיטלקי: 2021/2022, 2023\2022.
ג'ון אורשל

| --- | --- |

 לידה:  24 ביוני 1991 (בן 33) ויניפג, קנדה 
 ענף מדעי:  תורת הגרפים, אנליזה נומרית, למידת מכונה 
 מקום לימודים:  המכון הטכנולוגי של מסצ'וסטס (2021)  אוניברסיטת המדינה של פנסילבניה  תיכון קניזיוס 
 מנחה לדוקטורט:  Michel Goemans 
 בן או בת זוג:  לואיזה תומאס 
 
ג'ון אורשל (באנגלית: John Urschel; נולד ב-24 ביוני 1991) הוא מתמטיקאי אמריקאי-קנדי ושחקן פוטבול לשעבר, ששיחק בתפקידי גארד וסנטר בקבוצת בולטימור רייבנס בליגת ה-NFL. חבר במכון ללימודים מתקדמים באוניברסיטת פרינסטון.
ביוגרפיה

ג'ון אורשל נולד בויניפג, שבקנדה, לוניטה פארקר, עורכת דין; וג'ון אורשל, כירורג.
בוגר תואר ראשון (מ-2012) ושני (2013) במתמטיקה מאוניברסיטת המדינה של פנסילבניה ובעל דוקטורט במתמטיקה מMIT (סיים ב-2021). באוניברסיטאות הללו גם לימד ותרגל.
תחומי המחקר שלו הם אלגברה ליניארית, אנליזה נומרית, תורת הגרפים ולמידת מכונה. פרסם מאמרים בכתב העת Computation Mathematics.
אורשל הוא בעל מספר ארדש 4.
אורשל הוא שחמטאי חובב. בשנת 2016 הפסיד במשחק ראווה של שחמט בזק מול שחמטאי הצמרת העולמית, פביאנו קרואנה, כאשר לאורשל הוקצבו 3 דקות ולקרואנה 2 דקות.
קריירה בפוטבול

בדראפט 2014 הוא נבחר על ידי בולטימור רייבנס. הוא השתתף ב-40 משחקים מהם ב-13 היה בהרכב פותח.
ב-27 ביולי 2017 הודיע על פרישה מפוטבול.
פרסים והוקרה (רשימה חלקית)

בשנת 2017 כלל אותו פורבס ברשימת "30 מתחת ל-30" בקטגוריית המדע.
פרסומים אקדמיים (רשימה חלקית)

John C. Urschel. A Space-Time Multigrid Method for the Numerical Valuation of Barrier Options, Communications in Mathematical Finance, Volume 2, no. 3, 1-20, 2013.
John C. Urschel, Joseph R. Galante. Instabilities in the Sun-Jupiter-Asteroid Three Body Problem, Celestial Mechanics and Dynamical Astronomy, Volume 115, Issue 3, 233-259, 2013
John C. Urschel, Ludmil T. Zikatanov. Spectral Bisection of Graphs and Connectedness, Linear Algebra and its Applications, Volume 449, 1-16, 2014.
John C. Urschel, Xiaozhe Hu, Jinchao Xu, Ludmil Zikatanov. A Cascadic Multigrid Algorithm for Computing the Fiedler Vector of Graph Laplacians, Journal of Computational Mathematics, Volume 33 No. 2, 2015, 209-226.
John C. Urschel, Ludmil T. Zikatanov. On the Maximal Error of Spectral Approximation of Graph Bisection, Linear and Multilinear Algebra, 64(10): 1972-1979, 2016.
John C. Urschel. On the Characterization and Uniqueness of Centroidal Voronoi Tessellations, SIAM Journal on Numerical Analysis, 55(3), 1525-1547, 2017.
John C. Urschel, Victor-Emmanuel Brunel, Ankur Moitra, Phillipe Rigollet. Learning Determinantal Point Processes with Moments and Cycles, International Conference on Machine Learning (ICML), 2017.
Victor-Emmanuel Brunel, Ankur Moitra, Philippe Rigollet, John Urschel. Rates of Estimation for Determinantal Point Processes, Conference on Learning Theory (COLT), 2017.
John C. Urschel. Nodal Decompositions of Graphs, Linear Algebra and its Applications, Volume 539, 60-71, 2018.
John C. Urschel, Ludmil T. Zikatanov. Discrete Trace Theorems and Energy Minimizing Spring Embeddings of Planar Graphs, Linear Algebra and its Applications, 2021.
Xiaozhe Hu, John C. Urschel, Ludmil T. Zikatanov. On the Approximation of Laplacian Eigenvalues in Graph Disaggregation, Linear and Multilinear Algebra, 65(9): 1805-1822, 2017.
Dhruv Rohatgi, John C. Urschel, Jake Wellens. Regarding Two Conjectures on Clique and Biclique Partitions, Preprint, arXiv:2005.02529.
John C. Urschel, Uniform Error Estimates for the Lanczos Method, Preprint, arXiv:2003.09362.
John C. Urschel, Jake Wellens. Testing k-Planarity is NP-Complete, Information Processing Letters, to appear.
Victor-Emmanuel Brunel, Ankur Moitra, Philippe Rigollet, John C. Urschel. Maximum Likelihood Estimation of Determinantal Point Processes, Preprint, arXiv:1701.06501.
חיים אישיים

נשוי לסופרת ולעיתונאית הספורט לואיזה תומאס. הם כתבו יחד את הביוגרפיה Mind and Matter: A Life in Math and Football על חייו של אורשל בעולם הספורט המקצועי במקביל לעולם המדע. הספר יצא לאור ב-2019.
הערות שוליים

↑  משחק בזק בין ג'ון אורשל לפביאנו קרואנה, במרכז המדע "ליברטי", באתר יוטיוב, 25 במאי 2016
↑  אודות ג'ון אורשל, באתר פורבס
| --- | --- |
בקרת זהויות :  ACM DL: 99659336673  dblp: 202/4229  GND: 120843666X  ISNI: 0000 0004 9987 2465  LCCN: no2018150181  MGP: 277095  ORCID: 0000-0002-5401-821X  VIAF: 6347154198370920230004   WorldCat (עם VIAF): 6347154198370920230004